stanford-oval/wikipedia huggingface dataset:
Jan Lundell (kemisti)
Huomionosoitukset

Lundell sai 2007 Suomen Akatemian Akatemiapalkinnon tunnustuksena Suomessa tekemästään työstä tietotekniikan käytön lisäämiseksi kemian tutkimuksessa ja opetuksessa sekä kemian opettajien koulutuksessa. Yksi palkinnon myöntämisen perusteista oli hänen aktiivinen panoksensa kemian – ja laajemminkin tieteen popularisoinnissa.
Tieteellinen asiantuntija ja mielipidevaikuttaja

Professori Lundell on pyrkinyt selventämään kemian ilmiöitä ja tekemään kemiaa tieteenä tunnetuksi laajemmalle yleisölle. Hän on aktiivisesti ottanut osaa julkiseen keskusteluun ja antanut lukuisia haastatteluita. Hän myös kirjoittaa tieteen ajankohtaisista aiheista mm. tiedeblogissa.
Lundell kommentoi helmikuussa 2015 oluen hivenainepitoisuuksista ja niiden vaikutuksista kehon palautumiseen käsitelleestä pro gradu -tutkielmasta noussutta kohua. Hänen mukaansa opinnäyte täytti tieteellisen tutkielman vaatimukset.
Aiheesta muualla

Jan Lundellin tieteellisiä artikkeleita (Arkistoitu – Internet Archive) Microsoft Academic Search. (englanniksi)
Jan Lundell ja Minna Meriläinen: Tietokoneavusteinen kemia kiinnostaa kemian opetuksen päivillä Helsingin yliopisto, (2007).
Kemiaa - kyllä kiitos! (Arkistoitu – Internet Archive) Jyväskylän yliopiston tiedeblogi, 3.9.2015.
Vähemmän rahaa, enemmän tulosta (Arkistoitu – Internet Archive) Jyväskylän yliopiston tiedeblogi, 9.12.2015.
James Lafferty

James Lafferty
James Martin Lafferty (s. 25. heinäkuuta 1985 Hemet, Kalifornia, Yhdysvallat) on yhdysvaltalainen näyttelijä, joka tunnetaan parhaiten roolistaan Nathan Scottina televisiosarjassa Tunteet pelissä. Hän aloitti näyttelemisen seitsemänvuotiaana ja on esiintynyt siitä lähtien monissa televisio-ohjelmissa ja elokuvissa.
Filmografia > Pääroolit

Emeril (2001) – James Lagasse
Tunteet pelissä (One Tree Hill, 2003–) – Nathan Scott
Filmografia > Vierailut

Fake I.D. Club – Himself
Get Real – Billy – The Last Weekend
Käytäväpeliä – Michael Scott – Chapter Eighteen (2001)
Once and Again – Tad – Neljä jaksoa (Destiny Turns On The Radio (2001); The Sex Show (2001); Tough Love (2001); The Gay-Straight Alliance (2002))
On Air With Ryan Seacrest – Vieras (cameo-rooli) – 16.2.2004 (2004)
Unscripted – Oma itsensä– Unscripted 05 (2005)
Filmografia > Elokuva/Minisarja/Erikoisroolit

A Season on the Brink – Steve Alford
Annabelle's Wish – Buster (voice)
Boys on the Run (2001) – Joe Ferguson
A Season on the Brink (2002) – Steve Alford
The 2004 Teen Choice (2004) – oma itsensä/juontaja
Jens Joel

| Jens Joel |
| --- | --- |

Kansankäräjien jäsen
 15. syyskuuta 2011 –  
Henkilötiedot
Syntynyt: 12. toukokuuta 1978 (ikä 46) Odense, Tanska
Kansalaisuus:  tanskalainen
Tiedot
Puolue:  Sosiaalidemokraatit
Jens Joel (12. toukokuuta 1978 Odense, Tanska) on tanskalainen sosiaalidemokraattinen poliitikko ja kansankäräjien jäsen syyskuusta 2011 lähtien. Joel valittiin kansankäräjille Itä-Jyllannin vaalipiiristä. Joel on koulutukseltaan politiikan tutkimuksen maisteri Aarhusin yliopistosta.
Jordan Santos

| Mitalit> Maa:  Portugali.Miesten beachfutis.MM-kilpailut  | Mitalit> Maa:  Portugali.Miesten beachfutis.MM-kilpailut  | Mitalit> Maa:  Portugali.Miesten beachfutis.MM-kilpailut  | Maa:  Portugali> Miesten beachfutis. |
| --- | --- | --- | --- |
|  Kultaa | Espinho 2015 |  |  |
|  Pronssia | Ravenna 2011 |  |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 |  |  |
Jordan Alexandre Grilo Santos (usein vain pelkkä Jordan, s. 2. heinäkuuta 1991 Toronto, Kanada) on kanadalaissyntyinen portugalilainen beachfutispelaaja, joka edustaa Sporting CP:tä ja Portugalin beachfutismaajoukkuetta. 180 senttimetriä pitkä ja 70 kilogrammaa painava Jordan on hyökkääjä.
Jordan saavutti Portugalin maajoukkueen kanssa MM-kultaa vuoden 2015 MM-kilpailuista Portugalin Espinhosta. Hänellä on myös MM-pronssia vuodelta 2011. Vuonna 2015 hän oli myös mukana saavuttamassa pronssia Euroopan kisoista Bakusta. Jordan on pelannut vuodesta 2010 lähtien Sporting CP:ssä, jota ennen hän edusti AD Sótãoa.
Jordan on pelannut myös jalkapalloa hyökkääjänä Portugalin alasarjoissa. Viimeksi hän on edustanut Nazarenos-seuraa.
Jonathan Lipnicki

Jonathan Lipnicki vuonna 2005.
Jonathan Lipnicki (s. 22. lokakuuta 1990) on yhdysvaltalainen näyttelijä, joka tunnetaan parhaiten rooleistaan elokuvissa Jerry Maguire – elämä on peliä ja Pikku vampyyri.
Lipnicki syntyi Westlake Villagessa, Kaliforniassa juutalaisperheeseen. Hän kävi Kaliforniassa koulua ja pelasi vesipalloa koulunsa joukkueessa.
Filmografia

Jerry Maguire – elämä on peliä (1996)
Eläintohtori (Doctor Dolittle, 1998)
Stuart Little – pieni suuri hiiri (Stuart Little, 1999)
Pikku vampyyri (The Little Vampire, 2000)
Taikatossut (Like Mike, 2002)
Stuart Little 2 (2002)
When Zachary Beaver Came to Town (2003)
The L.A. Riot Spectacular (2005)
For the Love of Money (2012)
Edge of Salvation (2012)
Aiheesta muualla

Jonathan Lipnickin virallinen sivusto
Jonathan Lipnicki Internet Movie Databasessa. (englanniksi)
Jhelum (kaupunki)

Kaupungin kartta.
Jhelum (urduksi ‏جِہلم‎) on kaupunki samannimisessä piirikunnassa Punjabin provinssissa Pakistanissa. Kaupungin väkiluku oli 445 190 vuonna 2017.
Kaupunki sijaitsee Jhelum-joen varrella. Siellä on sekä rautatie- että maantiesilta.
Aiheesta muualla

Kuvia tai muita tiedostoja aiheesta Jhelum (kaupunki) Wikimedia Commonsissa
Jan Ijäs

| Jan Ijäs> Henkilötiedot |
| --- | --- |
Syntynyt: 1975
Ohjaaja
Tunnetuimmat ohjaukset:  Ghosts,  Eläkeläiset – humppamaratooni,  Sweet mov(i)e,  Two Islands
Palkinnot
 Risto Jarva -palkinto 2011  Jury Award en:Charlottenborg Spring Exhibition 2012  Grand Prix en:Kratkofil International short film festival 2009  Erikoispalkinto Tampereen elokuvajuhlat 2009 
Aiheesta muualla
IMDb 
Elonet
Jan Ijäs (s. 1975) on suomalainen elokuvaohjaaja, käsikirjoittaja ja tuottaja. 
Hän on voittanut Risto Jarva -palkinnon Tampereen elokuvajuhlilla elokuvallaan Sweet Mov(i)e.
Ijäksen käsikirjoittama ja ohjaama Ghosts kuuluu Yleisradion Dokumenttiprojektin kolmasulottuvuus.fi-ohjelmistoon.
Ijäkselle myönnettiin valtion viisivuotinen taiteilija-apuraha 2021.
Aiheesta muualla

Jan Ijäs Av-arkki
Two Islands Tribeca Film Festival (Arkistoitu – Internet Archive)
The 10 Best Short Films of the 2013 Tribeca Film Festival (Arkistoitu – Internet Archive)
Kotimaisessa elokuvassa uudet tuulet?[vanhentunut linkki]
Sweet Mov(i)e KSML[vanhentunut linkki]
Kirjallisuutta

Waarala, Hannu: ”Visuaalisesta epäkorrektiudesta – Jan Ijäksen kuvallinen trippi särkyvän liikkeen maailmaan”, Filmihullu 5/2006.
Waarala, Hannu: ”Muukalaisuuden vieraantuneet kasvot – Jan Ijäksen Ghosts”, Filmihullu 3/2009.
Jordan Rossiter

Jordan Rossiter
Jordan Rossiter (s. 24. maaliskuuta 1997 Liverpool, Englanti) on englantilainen jalkapalloilija, joka on pelannut Englannin Valioliigan Liverpoolissa ja skotlantilaisseura Rangersissa. Hän on pelipaikaltaan keskikenttäpelaaja.
Rossiter aloitti uransa Liverpoolissa. Hän debytoi edustusjoukkueessa 23. syyskuuta 2014 Englannin liigacupin ottelussa  Middlesbroughia vastaan ja teki maalin 30 metristä. Rossiterista tuli näin Liverpoolin toiseksi nuorin maalintekijä Michael Owenin jälkeen.
Juan Rodolfo Laise

Juan Rodolfo Laise (22. helmikuuta 1926 Buenos Aires – 22. heinäkuuta 2019) oli argentiinalainen roomalaiskatolinen piispa. Hänet vihittiin kapusiinien papiksi 4. syyskuuta 1949 ja nimitettiin San Luisin hiippakunnan koadjuuttoripiispaksi sekä Iomniumin titulaaripiispaksi 5. huhtikuuta 1971. Piispaksi vihkiminen seurasi 29. toukokuuta. Pääkonsekraattorina toimi Juan Carlos Aramburu, jota avustivat Antonio José Plaza ja Raúl Francisco Primatesta.
6. heinäkuuta 1971 Laisesta tuli San Luisin piispa, jonka tehtävissä hän toimi, kunnes jäi eläkkeelle 6. kesäkuuta 2001.
Jhansi

| Jhansi (hindiksi झांसी marathiksi झाशी) |
| --- | --- |

 Jhansi
 Koordinaatit: 25°25′N, 78°34′E 
Valtio:  Intia
Osavaltio:  Uttar Pradesh
perustettu:  1632
Väkiluku (2011):  505 693
 – Metropolialue:  547 638
Infobox OKVirheellinen NIMI-arvo: 
Jhansi (hindiksi झांसी marathiksi झाशी) on kaupunki Pohjois-Intiassa, Uttar Pradeshin osavaltion lounaisosassa. Vuonna 2011 kaupungissa oli noin  505 000 asukasta.
Muurien ympäröimä kaupunki on kehittynyt vuonna 1632 valmistuneen linnoituksen ympärille. Sepoykapinan aikana kaupungissa surmattiin monia brittejä.
Aiheesta muualla

Kuvia tai muita tiedostoja aiheesta Jhansi Wikimedia Commonsissa
Juan Roca

| Juan Roca> Henkilötiedot |
| --- | --- |
Koko nimi:  Juan Roca Brunet
Syntynyt: 27. lokakuuta 1950
Kuollut: 9. heinäkuuta 2022 (71 vuotta) Havanna, Kuuba
Kansalaisuus:   Kuuba
Koripalloilija
Pituus:  196 cm
Paino:  94 kg
Pelaajaura
Seurajoukkueet
:  Azucareros
Maajoukkueet
:   Kuuba
Aiheesta muualla
FIBA
| Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Maa:   Kuuba> Miesten koripallo. |
| --- | --- | --- | --- |
|  Pronssia | München 1972 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Cali 1971 |  |  |
Juan Roca Brunet (27. lokakuuta 1950 – 9. heinäkuuta 2022 Havanna) oli kuubalainen koripalloilija ja olympiamitalisti.
Roca voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Montréalin 1976 kesäolympialaisissa (Kuuba seitsemäs) sekä vuoden 1970 MM-kilpailuissa (neljäs). Rocan poika Alain Roca on lentopallon MM-mitalisti. Roca kuoli Havannassa 71-vuotiaana 9. heinäkuuta 2022. Hän oli kärsinyt terveysongelmista.
Jens Jessen

Jens Jessen noin 1930.
Jens Jessen (11. joulukuuta 1895 – 30. marraskuuta 1944) oli saksalainen taloustieteilijä. Natsien noustua valtaan Jessen tuli 1933 Kielin yliopistoon professoriksi Bernhard Harmsin seuraajaksi. Hän oli asenteiltaan rasistinen ja demokratian vastainen. Hän yritti muuttaa aiemmin liberaalin tutkimuslaitoksen suuntaa, ja valtataistelun aikana hän joutui pois virasta jo helmikuussa 1934. Harmsin kuoleman jälkeen hänestä tuli tämän seuraaja Keskiviikkoseuraan, ja hän vahvisti yhteyksiään oppositioon. Hän kuului Adolf Hitlerin salamurhahanketta valmistelleeseen ryhmään. Hankkeen epäonnistuttua hänet pidätettiin ja teloitettiin.
Aiheesta muualla

Kuvia tai muita tiedostoja aiheesta Jens Jessen Wikimedia Commonsissa
Jonathan Larson

Jonathan Larson (4. helmikuuta 1960 – 25. tammikuuta 1996) oli yhdysvaltalainen musikaalien tekijä. Hänen tunnetuimpiin töihinsä kuuluu Rent (1996), johon hän teki sekä käsikirjoituksen että musiikin.
Larson oli juutalainen ja opiskeli Adelphi Universityssä. Hän voitti uransa aikana Pulitzer-palkinnon ja useamman Tony-palkinnon. Hän sai vaikutteita Elton Johnin, The Whon ja Billy Joelin kaltaisilta rockmuusikoilta, mutta myös musikaalisäveltäjä Stephen Sondheimilta.
Myös elokuvaksi tehdyn Rentin ohella Larsonin tuotantoon kuuluu muun muassa tick, tick... BOOM!
Larson kärsi elämänsä loppuvaiheissa rintakivuista ja pahoinvoinnista. Koska merkkejä mahdollisesta sydäninfarktista ei löytynyt, oireet tulkittiin vain influenssan tai stressin aiheuttamiksi. Varhain aamulla 25. tammikuuta 1996 hän kuitenkin kuoli aorttansa repeydyttyä; hän oli potenut Marfanin oireyhtymää. Rent sai kantaesityksensä tekijänsä ennenaikaista kuolemaa seuranneena yönä.
Vuonna 2021 sai ensi-iltansa Lin-Manuel Mirandan ohjaama elämäkertaelokuva Tick, Tick... Boom!, jossa Larsonia esittää Andrew Garfield.
Jonathan Kodjia

Jonathan Kodjia (s. 22. lokakuuta 1989 Saint-Denis, Ranska) on norsunluurannikkolainen jalkapalloilija. Hän on pelipaikaltaan hyökkääjä. Hän on edustanut useita ranskalaisseuroja ja sen jälkeen Englannissa Bristol Cityä kaudella 2015–2016 sekä Aston Villaa kausina 2016–2020. Tammikuussa 2020 hän siirtyi qatarilaisseura Al-Gharafaan.
Kodjia pelasi Englannin Valioliigassa kuusi ottelua. Englannin toisella sarjatasolla mestaruussarjassa hän pelasi 139 ottelua ja teki niissä 47 maalia.
Kodjia pelasi Norsunluurannikon maajoukkueessa ensimmäisen maaottelunsa toukokuussa 2016 Unkaria vastaan. Hän on pelannut kaikkiaan 21 maaottelua ja tehnyt niissä yhdeksän maalia. Hän on pelannut Afrikan-mestaruuskilpailuissa vuosina 2017 ja 2019.
Jhapan piirikunta

| Jhapan piirikunta झापा, Jhāpā |
| --- | --- |

 Jhapan piirikunnan sijainti Nepalissa.
 Koordinaatit: 26.569°N, 88.066°E 
Valtio:     Nepal
Nepalin kehitysalueet:  Itäinen kehitysalue
Nepalin vyöhykkeet:  Mechi
Hallinto:  
 – hallinnollinen keskus:  Chandragadhi (18 949 as. 2001)
 – suurin kaupunki:  Damak (75 102 as., 2011)
Pinta-ala  ():  1 606 km²
Väkiluku (2011)  ():  812 650
 – väestötiheys:  506 as./km²
HDI (2011):  0,518
Lyhenteet:  
 – ISO 3166:  NP-ME
 
ddcjhapa.gov.np
 Jhapan piirikunnan kartta. Piirikunnan kaupungit (tilanne 2011) näkyvät sinertävinä alueina. 
Jhapan piirikunta (nepaliksi झापा, Jhāpā) on yksi Nepalin 75 piirikunnasta. Se sijaitsee Nepalin Itäisen kehitysalueen Mechin vyöhykkeellä, linnuntietä kolmisensataa kilometriä Kathmandusta itäkaakkoon.
Jhapan piirikuntaa rajaa idässä Intian Länsi-Bengalin ja etelässä Biharin osavaltio. Lännessä piirikunnan naapurina on Morang ja pohjoisessa Ilamin piirikunta.
Jhapan piirikunnassa asui vuonna 2011 yhteensä 812 650 ihmistä (479 743 as. vuonna 1981, 593 737 as. 1991 ja 688 109 as.  2001). Piirikunnan pinta-ala on 1 606 neliökilometriä ja väestötiheys 506 as./km2. Hallinnollinen keskus on Chandragadhi (18 949 as., 2011). Piirikunnan kaupunkeja ovat Damak (75 102 as., 2011), Mechinagar (57 545 as.) ja Bhadrapur (18 164 as. 2011). Vuonna 2014 perustettuja uusia kaupunkeja ovat Shiva Satakshi, Birtamod, Shani-Arjun ja Kankai.
Nepalin eteläisen tasangon poikittainen valtatieyhteys kulkee Jhapan kautta. Chandragadhin itäpuolella on noin 1,5 kilometrin kiitotiellä varustettu ja kansallisiin lentoihin käytetty Bhradrapurin lentoasema.
Luonnonmaantieteellisesti piirikunta luetaan Nepalin Itäiseen tasankoon eli Itäisen kehitysalueen Terain eli tasankovyöhykkeen osaksi. Tarkemmassa jaottelussa piirikunnasta 98,8 % sisällytetään alavampaan trooppiseen ja 1,2 % ylempään trooppiseen kasvillisuusvyöhykkeeseen kuuluvaksi. Maakunnassa on Nepalin alavin paikka (Kenchankawal), joka on 58 metriä merenpinnan yläpuolella. Jhapa kuuluu Nepalin perinteisiin teetuotantoalueisiin.
Nepalilaisia teeviljelmiä Bhadrapurissa.
Surungan kylän lauantaimarkkinat.
Bhradrapurin lentoasemaa.
Aiheesta muualla

Kuvia tai muita tiedostoja aiheesta Jhapan piirikunta Wikimedia Commonsissa
Bhradrapur Municipality[vanhentunut linkki] (nepaliksi) (bhadrapurmun.gov.np)
Josh Groban

| Josh Groban |
| --- | --- |
 Josh Groban vuonna 2009.
Henkilötiedot
Syntynyt: 27. helmikuuta 1981 (ikä 43)
Ammatti:  laulaja-lauluntekijä, muusikko, näyttelijä
Muusikko
Laulukielet:  englanti, ranska
Aktiivisena:  1997–
Tyylilajit:  pop, gospel, viihdemusiikki, Taidemusiikki
Soittimet:  piano, rummut
Levy-yhtiöt:  143 Records, Reprise
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Joshua Winslow Groban (s. 27. helmikuuta 1981 Los Angeles, Kalifornia) on yhdysvaltalainen laulaja. Hänet tunnetaan kypsästä, tummasta tenoriäänestään. Grobanin musiikki vaihtelee klassisesta pop-musiikkiin.
Grobanin neljä ensimmäistä albumia menestyivät hyvin, ja vuonna 2007 hän oli Yhdysvaltain parhaiten myynyt artisti yli 21 miljoonalla myydyllä levyllä. Maailmanlaajuisesti hän on myynyt yli 24 miljoonaa levyä.
Groban on julkaissut levyt Josh Groban, Josh Groban in Concert, Closer, Awake, Noël, Illuminations ja All That Echoes. Esikoislevy Josh Groban julkaistiin 20. marraskuuta 2001. Levy myi lopulta tuplaplatinaa. Josh Groban on tunnettu myös MTV:llä pyörivästä Ally McBeal -ohjelmasta, jossa hän lauloi ja jonka ansiosta hän sai levytyssopimuksen.
Aiheesta muualla

Josh Groban(englanniksi)
Jarkko Finni

Jarkko Finni Yle Urheilun kommentaattorina Kalevan kisoissa 2020.
Jarkko Janne Matias Finni (s. 19. helmikuuta 1972 Kauhava) on kauhavalaislähtöinen Kauhavan Wisaa edustanut entinen kymmenottelija ja nykyinen Suomen Urheiluliiton valmennusjohtaja. Hänen henkilökohtainen valmentajansa oli hänen enonsa ja kummisetänsä Heikki Hernesaho. Hänen ennätyksensä kymmenottelussa on 7 843 pistettä. Finnin parhaat saavutukset ovat 19-vuotiaiden MM-hopea ja EM-pronssi kymmenottelussa. Lisäksi hän on osallistunut Helsingin EM-kisoihin 1994. Finnillä on yhä useita ikäkausipiirinennätyksiä.
Kalevan kisoista Finni saavutti kymmenottelun kultaa vuonna 1994 sekä neljä hopeaa vuosina 1992, 1993, 1995 ja 1997. Sisäratojen SM-kilpailuissa hän voitti seitsenottelun kultaa vuonna 1996 ja hopeaa vuonna 1990.
Ennätykset

100 m: 10,98 s
400 m: 49,89 s
1 500 m: 4.40,92 min
110 m aidat: 14,78 s
Korkeushyppy: 1,96 m
Seiväshyppy: 4,70 m
Pituushyppy: 7,39 m
Kuulantyöntö: 14,33 m
Kiekonheitto: 42,36 m
Keihäänheitto: 62,06 m
Kymmenottelu: 7 843p
Uran jälkeen

Vuodesta 2017 lähtien Finni on toiminut Yle Urheilun yleisurheilukommentaattorina.
Elokuussa 2020 Suomen Urheiluliitto nimitti hänet valmennuksen ja koulutuksen johtajaksi. Aiemmin Finni toimi valmennuspäällikkönä Jyväskylän Kenttäurheilijoissa.
Finni on ollut naimisissa aitajuoksija Tea Finnin kanssa.
Jens Jonas Jansen

| Jens Jonas Jansen> Henkilötiedot |
| --- | --- |
Koko nimi:  Jens Jonas Elstrand Jansen
Syntynyt: 1844 Hobøl
Kuollut: 1912 (67–68 vuotta)
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Jens Jonas Elstrand Jansen eli J. J. Jansen (1844 Hobøl – 1. elokuuta 1912) oli norjalainen pappi ja hartauskirjailija. Hän oli pappina useassa seurakunnassa, viimeksi Røykenissä mutta erosi virasta 1897 sairautensa vuoksi. Hän asui sittemmin Kristianiassa (nyk. Oslo), jossa hän jatkoi kirjoittamista. Muutamia hänen teoksiaan on suomennettu.
Jansen valmistui ylioppilaaksi 1861, teologian kandidaatiksi 1868. Hän oli 1873–1883 kappalainen Skjebergissä, kirkkoherra 1884–1890 Varteigissa, vuoteen 1897 Røykenissä ja asui sitten Kristianiassa. Terveydellisistä syistä hän joutui keskeyttämään pappisuransa mutta kirjoitti kuitenkin edelleen runsasta ja suosittua hartauskirjallisuutta. Monet kirjat hän kirjoitti keskustelumuotoon. Hän oli saarnaajana aikanaan Norjan arvostetuimpia.
Jansenin poika oli arkkivaari Einar Jansen, joka oli Norsk biografisk leksikonin toimittaja.
Suomennetut teokset

Tilaa Jeesukselle: saarnakokoelma, suomeksi toimittanut Paavo Virkkunen. Helsinki: Yrjö Weilin 1906.
Kaikkein tärkein, 1927
Evankelinen sananjulistus: kirkon ja kansan elinkysymyksiä: homiletiikka eli saarnataidon opas, 1931
Ihmissydämen salaisuus: usko ja taikausko: pieniä puheita, suom. Katri ja Paavo Virkkunen, Porvoo: WSOY 1911.
Jonathan Leunbach

| Jonathan Leunbach> Henkilötiedot |
| --- | --- |
Syntynyt: 16. joulukuuta 1884 Lidemark, Tanska
Kuollut: 24. syyskuuta 1955 (70 vuotta) Camogli, Italia
Ammatti:  lääkäri
Jonathan Høegh von Leunbach (16. joulukuuta 1884 – 24. syyskuuta 1955) oli tanskalainen lääkäri ja seksologi. Hän sai innoitteita Wilhelm Reichin ajattelusta ja kannatti parempaa seksuaalivalistusta, ehkäisyä ja aborttioikeutta. Vuonna 1936 hänet tuomittiin kolmeksi kuukaudeksi vankilaan laittomasta abortista. Poliittiselta vakaumukseltaan hän oli sosialisti.
Jonathan Learoyd

Jonathan Learoyd
Jonathan Learoyd (s. 3. marraskuuta 2000 Albertville) on ranskalainen mäkihyppääjä. Hän teki maailmancup-debyyttinsä 16. joulukuuta 2017 Engelbergin kilpailussa sijoittuen 32:nneksi. Hänen paras sijoituksensa on Oslon Holmenkollenilla 11. maaliskuuta 2018 käydyssä maailmancupin kilpailussa 25:s.
Pyeongchangin olympialaisissa 2018 hän sijoittui normaalimäen  kilpailussa 27:nneksi ja suurmäen  kilpailussa 41:nneksi.
Jouko Suomalainen (teollisuusneuvos)

Jouko Olavi Suomalainen (5. heinäkuuta 1924 Helsinki – 5. syyskuuta 1995 Tampere) oli suomalainen insinööri ja yritysjohtaja, joka sai teollisuusneuvoksen arvonimen.
Suomalaisen vanhemmat olivat taidetakoja Herman Suomalainen ja Ida Savolainen ja puoliso vuodesta 1952 Lea Tuulikki Lundell. Suomalainen osallistui jatkosotaan, ylioppilaaksi hän tuli 1943 Kuopion lyseosta ja valmistui  Teknillisestä korkeakoulusta diplomi-insinööriksi 1949. Hän työskenteli valmistuttuaan rationalisointi-insinöörinä SOK:ssa 1949–1953, teknillisenä johtajana Hyvon-Kudeneuleessa 1953–1963  ja vuodesta 1963 Suomen Trikoossa ensin menetelmäosaston päällikkönä ja sitten trikootehtaan teknillisenä johtajana. Nanson toimitusjohtaja Suomalainen oli yli kaksikymmentä vuotta, 1966–1987. Suomalaisella oli useita järjestö- ja luottamustehtäviä omalla alallaan, mutta myös muun muassa Teollisuuden Keskusliitossa ja Suomen Työnantajain Keskusliitossa. Teollisuusneuvoksen arvonimen vuonna 1977 saanut Suomalainen jäi eläkkeelle 1987, mutta toimi vielä sen jälkeen liikkeenjohdon konsulttina ja hallitusammattilaisena. Sotilasarvoltaan hän oli insinööriyliluutnantti.
Jugra

Jugra voi tarkoittaa:
Jugra, Hanti-Mansian vaihtoehtoinen nimitys
Jugra Hanty-Mansijsk, KHL-jääkiekkoseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jugra”, voi hakea sivunnimihaulla, laajalla sivunnimihaulla tai tekstihaulla.
Johan Nestor Bärnlund

Johan Nestor Bärnlund (21. helmikuuta 1855 Orimattila – 1. huhtikuuta 1911 Helsinki) oli suomalainen esittelijäsihteeri ja senaattori.
Bärnlundin vanhemmat olivat herastuomari Johan Wilhelm Bärnlund ja Maria Sofia Matintytär. Hän pääsi ylioppilaaksi 1875 Porvoon lyseosta ja valmistuii Helsingin yliopistosta filosofian kandidaatiksi 1881 ja molempien oikeuksien kandidaatiksi 1885. Bärnlund sai varatuomarin arvon 1886.
Bärnlund oli Suomen senaatin oikeusosaston kanslistina 1891–1896, protokollasihteerinä 1896–1897, kirkollisasiain toimituskunnan esittelijäsihteerinä 1897–1903 ja Suomen senaatin oikeusosastolla senaattorina 1903–1905 sekä 1909–1911.
Bärnlund oli naimisissa vuodesta 1892 Hanna Sofia Alopaeuksen kanssa.
Jarkko Ahlbom

| Jarkko Petteri Ahlbom> Henkilötiedot |
| --- | --- |
Koko nimi:  Jarkko Petteri Ahlbom
Syntynyt: 19. tammikuuta 1974 (ikä 50) Rauma, Suomi
Kansalaisuus:   Suomi
Koripalloilija
Pelipaikka:  Sentteri
Pituus:  207 cm
Pelaajaura
Yliopistojoukkueet
1995–1998:   Brigham Youngin yliopisto
Seurajoukkueet
1990–1991 1992–1995 1998–1999 1999–2000:   UU  UU-Korihait  UU-Korihait  Torpan Pojat
Maajoukkueet
1996:   Suomi
Ottelut (pisteet):  4 (25)
Jarkko Petteri Ahlbom (s. 19. tammikuuta 1974 Rauma) on suomalainen pääsarjauransa lopettanut koripalloilija.
Ura

Ahlbom aloitti koripallon Rauman Ferassa, josta hän siirtyi pääsarjatasolla pelanneeseen Uudenkaupungin Urheilijoihin. Ahlbom pelasi seurassa kaudet 1990–1991 sekä 1992–1995. Vuosiksi 1995–1998 hän siirtyi yhdysvaltalaiseen Brigham Youngin yliopistoon, jossa hän pelasi yliopistokoripalloa. Palattuaan Suomeen hän jatkoi pääsarjassa Korihaiden joukkueessa. Kausi 1998–1999 oli tilastollisesti hänen parhaansa, sillä hän teki 8,2 pistettä ja otti 4,8 levypalloa ottelua kohden. Kauden 1999–2000 Ahlbom vietti Torpan Pojissa alemmalla sarjatasolla.
Aiheesta muualla

Korisliigan pelaajaprofiili
Jens Jeremies

Jens Jeremies vuonna 2006.
Jens Jeremies (s. 5. maaliskuuta 1974 Görlitz, Itä-Saksa) on saksalainen jalkapalloilija. Hänen pelipaikkansa oli keskikenttämies.
Juniorina Jeremies pelasi paikallisessa Motor Görlitz -joukkueessa. Vuonna 1986 hän siirtyi Dynamo Dresdeniin, 1995 1860 Müncheniin ja 1998 paikallisvastustaja Bayern Müncheniin. Bayernissa hän voitti kuudesti Saksan mestaruuden (1999–2001, 2003, 2005, 2006), viidesti Saksan Cupin (1998, 2000, 2003, 2005, 2006) ja vuonna 2001 Mestarien liigan.
Saksan maajoukkueessa Jeremies debytoi vuonna 1997. Hän pelasi maajoukkueessa kaikkiaan 55 ottelua ja teki yhden maalin.